Պետրոս Ալոյան

Պետրոս Գևորգի Ալոյան (օգոստոսի 28, 1937(1937-08-28), Երևան, Հայկական ԽՍՀ, ԽՍՀՄ - 2014), հայ երկրաբան։ Երկրաբանա-հանքաբանական գիտությունների դոկտոր (1999), պրոֆեսոր։ ԽՍՀՄ Պետական մրցանակ (1989): Ռուսաստանի բնական ԳԱ անդամ (1994): ՀՃԱ ակադեմիկոս (1996): ՀՀ Պետական մրցանակ (2003):


== Կենսագրություն ==
Պետրոս Ալոյանը ծնվել է 1937 թվականի օգոստոսի 28-ին, Երևանում, ծառայողի ընտանիքում։ 1956-1961 թվականներին սովորել է Երևանի պետական համալսարանի երկրաբանական ֆակուլտետում։ 1965-1968 թվականներին սովորել է Մոսկվայի Շմիդտի անվան «Երկրի Ֆիզիկայի ինստիտուտի» ասպիրանտուրայում՝ նշանավոր երկրաբան, ԽՍՀՄ ԳԱ թղթակից-անդամ Վ. Վ. Բելոուսովի ղեկավարությամբ։ Ավարտելով ասպիրանտուրան՝ աշխատանքի է անցել Գյումրիի Գեոֆիզիկայի և ինժեներային սեյսմաբանության ինստիտուտում։ 1968-1972 թվականներին եղել է ՀԽՍՀ ԳԱ Երկրաֆիզիկայի և ճարտարագիտական սեյսմոլոգիայի ինստիտուտի ավագ գիտաշխատող, 1972 թվականից՝ Լեռնամետալուրգիայի ինստիտուտի բաժնի վարիչ, 1976 թվականից՝ Լեռնամետալուրգիական գիտահետազոտական ինստիտուտի երկրաբանական լաբորատորիայի վարիչ։ 1993-1996 թվականներին եղել է Լեռնամետալուրգիայի ինստիտուտի գիտության գծով փոխտնօրեն, 2008 թվականից՝ «Գեոիդ» ՍՊԸ հիմնադիր տնօրեն և «Ընդերքի պահպանության կենտրոնի» նախագահ։ Դասավանդել է Երևանի պետական համալսարանի երկրաբանական ֆակուլտետում և նախագահել ֆակուլտետի պետական քննությունների հանձնաժողովը։
Աշխատանքները վերաբերում են տարածքային երկրաբանության, երկրատեկտոնիկայի, հանքային հումքի տնտեսագիտական խնդիրներին։ Ալոյանը հեղինակ և համահեղինակ է մոտ 120 գիտական հոդվածների, այդ թվում՝ 10 մենագրությունների, բազմաթիվ ձեռագիր աշխատությունների, զեկուցագրերի և առաջարկների` նվիրված Հայաստանի երկրաբանության և հանքային հումքի արդյունավետ օգտագործման ու համալիր մշակման հարցերին, որոնք ներառում են հանքային հումքի, նրա տեխնոլոգիական վերամշակման ուսումնասիրության, հանքավայրերի գնահատման և վերագնահատման, պաշարների հաշվարկման, հանքավայրերի և հանքաքարերի արդյունաբերական տեսակավորման, հումքի և տեխնոլոգիական վերամշակման համալիր
օգտագործման հարցեր։ Ալոյանի «Հայաստանի լեռնահանքային շրջանների երկրաբանությունը և գունավոր ու ազնիվ մետաղների հանքավայրերի յուրացման արդյունավետության բարձրացման ֆորմացիոն-տեխնոլոգիական սկզբունքները» դոկտորական ատենախոսությունը (1999) նվիրված է ՀՀ 84 հանքային հումքի և և նրա յուրացման արդի խնդիրներին։


== Մահ ==
Մահացել է 2014 թվականի հուլիսի 18-ին։


== Անդամակցություն ==
Ռուսաստանի բնական ԳԱ անդամ (1994):


== Պարգևներ ==
ԽՍՀՄ Պետական մրցանակ (1989):
ՀՀ Պետական մրցանակ (2003):


== Երկեր ==
Геологическое строение и типы руд Марцигетского золотополиметаллического месторождения: (Северная Армения), Г. П. Алоян, П. Г. Алоян, Инженерная Академия Армении, Общество охраны природы, 2-е изд., перераб., Ереван,ГЕОИД , 2001.
Геология горно-рудных регионов Армении: Повышение эффективности освоения рудных месторождений, П. Г. Алоян, Инженерная Академия Армении, Общество охраны природы,Ереван, ГЕОИД , 2001.
Формационно-технологические параметры Меградзорского золоторудного месторождения. П. Г. Алоян, Г. П. Алоян, А. А. Давтян и др., Горно-металлург. ин-т, Инж. Акад. Армении, О-во охраны недр., Ереван, ГЕОИД, 2002.
Платиноиды в промышленных рудах Армении. П. Г. Алоян, Г. П. Алоян, Инженерная академия Армении, Горно-металлург. ин-т, О-во охраны недр., Ереван, ГЕОИД, 2003.
Редкие металлы в промышленных рудах Армении. П. Г. Алоян, Гайк П. Алоян, Инж. академия Армении, Горно-металлург. ин-т, О-во охраны недр., 2-е изд., перераб., Ереван, ГЕОИД, 2005.
Научные труды. ЗАО "Лернаметалургиаи институт", Редкол., С. С. Арзуманян (предисл.) и др., Ереван, Егея, 2005.
Редкие металлы в промышленных рудах Армении. Ереван : ГЕОИД, 2005.
Մետաղներ։ Սև, գունավոր, ազնիվ, հազվագյուտ մետաղներ և հազվագյուտ հողեր։ (Համառոտ ձեռնարկ), Հայաստանի ճարտարագիտ. ակադ., Երևան, ԳԵՈԻԴ, 2006։
Ресурсный потенциал рудного сырья Армении: Благородные и редкие металлы, редкие земли, радиоактивное сырье, П. Г. Алоян, Г. П. Алоян, Инженерная Академия Армении, Центр охраны недр., Ереван, ГЕОИД, 2008.
Ураноносность геологических формаций Армении. П. Г. Алоян, Инженерная Академия Армении, Центр охраны недр., Ереван ГЕОИД, 2010.
Геология и металлоносность Вардадзорского вулканно-плутонического сооружения. П. Г. Алоян, Инж. акад. Армении, Центр охраны недр., Ереван, ГЕОИД, 2012.


== Գրականություն ==
Editorial, Board (2014) Ալոյան Պետրոս Գևորգի (1937 - 2014). ՀՀ ԳԱԱ Տեղեկագիր. Գիտություններ Երկրի մասին, 67 (2-3). pp. 83-84. ISSN 0515-961X Archived 2019-08-24 at the Wayback Machine.


== Ծանոթագրություններ ==


== Արտաքին հղումներ ==
Պետրոս Ալոյան - Ամուլսարում Ուրան չկա